title: Hominidae
text: Los hominidos son una familia de primates que incluye a os humans y os simios (chimpancés, gorilas y arangutans). Dica fa poco o termin hominidos incluiba anteriorment en sentiu estricto a os humans y os suyos antepasaus. Os simios (chimpancés, gorilas y arangutans) yeran clasificaus en una familia aparte clamada Pongidae pero dimpués de quantos estudios cheneticos s'acceptoron a os simios como una subfamilia Ponginae d'a familia Hominidae, os chimpancés se baixoron mas dica a tribu Hominini seguntes quantos autors. Qualques eruditos mesmo l'han intentau clasificar como parte d'o chenero Homo. Os humans comparten un 99% d'o suyo chenoma con os chimpances, un 97% con os gorilas y 95% con os arangutans.
  
  Morfolochia 
  
  Os hominidos son os primates mas grans, con un peso que oscila de 48 kg a 270 kg. En cheneral, os matos son mayors que as fembras (dimorfismo sexual), con cuerpos robustos y brazos bien desembolicaus. Tienen numerosas diferencias respective a o esqueleto d'os atros primates, especialment relacionadas con o suyo porteye vertical.
  
  Totz os miembros d'ista familia tienen celebros relativament grans y complexos. Tienen as narices proximas una d'unatra y orientadas ent'o frent y enta baixo. A formula dental ye a mesma en totz os miembros d'iste grupo: 2/2, 1/1, 2/2, 3/3 = 32.
  
  Os hominidos son omnivoros, encara que a base d'a suya alimentación gosan estar as fruitas y vechetals: en o caso d'o chimpancé e os humans pueden incluir atros mamiferos, o que constituye menos d'o 2% d'a suya dieta. Unatra caracteristica ye a complexidat d'o suyo comportamiento social, expresión facial y vocalización complexa. Totz construyen casas u cubilars y cudian muito a os suyos crías entre un largo periodo; as fembras tienen cheneralment una cría en cada chestación.
  
  Son os animals mas intelichents d'o mundo, tienen prou habilidat pa creyar y utilizar ferramientas, hue en día solament l'Homo sapiens (human) ha aconseguiu expandir-se y dominar a Tierra, as atras especies d'hominidos estan en periglo d'extinción a causa d'a perda d'o suyo habitat y a cacera humana.
  
  Clasificacion
  
  Especies actuals 
  
  Bi ha ueito especies vivientes d'hominidos que se clasifican en quatro cheneros.
  
   Pongo
   Pongo pygmaeus - arangután de Borneu
   Pongo abelii - arangután de Sumatra
   Pongo tapanuliensis - arangután de Tapanuli
   Gorila
   Gorilla gorilla - gorila occidental
   Gorilla beringei - gorila oriental
   Hominini
   Pan
   Pan troglodytes - chimpance común
   Pan paniscus - bonobo
   Homo
   Homo sapiens - humano
  
  Especies y cheneros extinctos 
  
   Rama evolutiva humana
   Homo
   Homo naledi†
   Homo habilis†
   Homo rudolfensis†
   Homo ergaster†
   Homo georgicus†
   Homo erectus†
   Homo cepranensis†
   Homo antecessor†
   Homo heidelbergensis†
   Homo rhodesiensis†
   Homo floresiensis†
   Homo neanderthalensis†
   Homo sapiens idaltu†
   Hominido de Denísova†
   Homo luzonensis†
   Australopithecus†
   Australopithecus anamensis†
   Australopithecus afarensis†
   Australopithecus garhi†
   Australopithecus africanus†
   Australopithecus bahrelghazali†
   Paranthropus†
   Paranthropus aethiopicus†
   Paranthropus robustus†
   Paranthropus boisei†
   Rama evolutiva d'o chimpancé
   Ardipithecus† 
   Ardipithecus kadabba†
   Ardipithecus ramidus†
   Sahelanthropus†
   Orrorin†
   Kenyanthropus†
   Rama evolutiva d'o gorila
   Chororapithecus†
   Nakalipithecus†
   Rama evolutiva de l'arangutan 
   Pongo
   Pongo hooijeri †
   Gigantopithecus†
   Sivapithecus†
   Lufengpithecus†
   Ankarapithecus†
   Ouranopithecus†
   Khoratpithecus†
   Khoratpithecus piriyai†
   Khoratpithecus ayeyarwadyensis†
   Khoratpithecus chiangmuanensis†
   Especies de simios extinctas pero que no han puesto estar relacionadas con os humans, chimpances, gorilas y arangutans.
   Dryopithecus†
   Dryopithecus brancoi†
   Dryopithecus fontani†
   Dryopithecus wuduensis†
   Dryopithecus laietanus†
   Dryopithecus crusafonti†
   Anoiapithecus†
   Graecopithecus†
   Rudapithecus†
   Pierolapithecus†
   Udabnopithecus†
   Hispanopithecus†
   Samburupithecus†
   Neopithecus†
  
  Referencias 
  
  Primates